Hydrogenperoxosíran draselný

Hydrogénperoxosíran draselný (KHSO5, staršie aj hydrogénpersíran draselný) je chemická zlúčenina široko používaná ako oxidačné činidlo. Ide o kyslú draselnú soľ kyseliny peroxomonosírovej (triviálny názov Caroova kyselina, odtiaľ aj triviálny názov peroxomonosíranov "karoáty").

Hydrogénperoxosíran draselný, spolu s hydrogénsíranom draselným a síranom draselným je súčasťou trojitej soli so vzorcom 2 KHSO5•KHSO4•K2SO4. Štandardný elektródový potenciál tejto zlúčeniny je +1,44 V s poloreakciou (redukciou) na hydrogénsíran.
HSO5− + 2 H+ + 2 e- → HSO4− + H2O
V tejto forme je karoát pomerne stabilný a komerčne dostupný napríklad od firiem Evonik (predtým Degussa) pod značkou Caroat a DuPont pod značkou Oxone; tieto značky sa stávajú súčasťou štandardného chemického slovníka. 

Ilustratívna ohľadom oxidatívnej sily tejto soli v organickej chémii je oxidácia akridínových derivátov na zodpovedajúce akridín-N-oxidy.Thomas W. Bell, Young-Moon Cho, Albert Firestone, Karin Healy, Jia Liu, Richard Ludwig, and Scott D. Rothenberger. 9-n-Butyl-1,2,3,4,5,6,7,8-Octahydroacridin-4-ol. [s.l.] : [s.n.], 1993

Oxiduje tiež sulfidy na sulfóny so spotrebou dvoch ekvivalentov karoátu.James R. McCarthy, Donald P. Matthews, and John P. Paolini. Reaction of Sulfoxides with Diethylaminosulfur Trifluoride. [s.l.] : [s.n.], 1998  S jedným ekvivalentom možno pohodlne a s dobrými výťažkami oxidovať sulfid na zodpovedajúci sulfoxid, nakoľko oxidácia sulfidu na sulfoxid prebieha rýchlejšia než oxidácia sulfoxidu na sulfón.

Okrem aplikácii ako oxidačné činidlo v laboratóriu a priemysle sa používa peroxomonosíran draselný aj ako účinná látka rôznych biocídov, konkrétne dezinfekčných látok; využitie tak nachádza jednak v „bezchlórovej dezinfekcii“ bazénovej vody a ako účinná látka dezinfekčných prípravkov s širokým spektrom účinnosti a aplikačnými možnosťami (dezinfekcia povrchov a inštalácii v zdravotníctve, chove zvierat, sociálnych zariadeniach, v podnikoch výroby potravín atď.)http://www.bochemie.cz/dezinfekce/zdravotnictvi/plochy-a-povrchy/velke-plochy-a-povrchy/chirox-0.aspx

 Referencie 

 Externé odkazy 
 Potassium Monopersulfate  – Article on precious metal extraction from distribútor Green Controll

 Zdroj 

Draselný
Kategória:Zlúčeniny draslíka
Kategória:Kyslé soli
Kategória:Oxidačné činidlá